Hierdie artikel bespreek die kwessie van kulturele vertaling in 'n postapartheidsteks deur middel van die analise van taalgebruik, ruimte en diskoers om sodoende die kollig te laat val op kulturele oorgang in 'n samelewing waarin sosio-politieke aanpassings nuwe literate kodes en simbole laat ontwikkel. Die diskussie ontwikkel rondom konsepte soos gender- en etniese identiteit of burgerskap, in 'n geografiese omgewing waarbinne multi- en transkulturele identiteite eindeloos betwis word. Die konsep van vertaling word ondersoek ten einde aan te toon hoe Moele se teks kulturele oorgang binne 'n postapartheid stedelike omgewing uitbeeld deur middel van 'n analise van die skrywet se omsetting van alledaagse ondervindings in die weefsel van sy teks. Die artikel ondersoek verder hoe die narratiewe stem die huidige multikulturele verdelings oorbrug ten einde kulturele verandering in sowel die Suid-Afrikaanse fiteratuur as die samelewing as geheel te belig. Die artikel bespreek die debat wat begin het met 'n artikel van Michael Titlestad (2007) wat in die "Sunday times" van 25 Maart verskyn het. In die artikel spreek hierdie kritikus emstige bedenkings oor die teks uit. Sy kritiek word as vertrekpunt gebruik om die wye reeks moontlikhede wat fiksie bled te ondersoek by wyse van die tekstuele uitbeelding van die daaglikse ervanng van swart mense binne 'n postapartheid stedelike milieu.